Велизар Енчев, Георги Коритаров, Светла Василева, адвокат Любомир Цеков в ТВ СКАТ – част втора\n„Неависен“ (РСМ): Ковачевски и Петков обявяват създаването на бъдеще, свободно от миналото\n25 Ноември 2008 | 10:37 | ТВ СКАТ\nГеорги Коритаров, журналист; Светла Василева, председател на съвета на директорите на „Топлофикация - Правец”, адвокат Любомир Цеков, юридически съветник на Община Правец в предаването „Дискусионно студио” на ТВ СКАТ, 24 ноември 2008 г. Водещ - Велизар Енчев.\nАгенция „Фокус” публикува продължението на стенограмата на разговора в студиото.\nГеорги Коритаров: Чудесно, той неведнъж посвещава цели страници на мен. И когато посвети някоя по-хвалебствена, аз обикновено започвам да си мисля - откъде и за какво ли ще бъде следващият удар върху мен. Но за това няма да говорим. Искам само да кажа нещо, което държа да го подчертая, за мен то е много важно и много лично. Благодарейки на тези хора, които са били мои зрители, и които може би и сега ни слушат, благодарейки и на организации, за които вие казахте, че също са ме подкрепили.\nВелизар Енчев: Не съм го казал, но сега ще го кажа. Две организации до момента са ви подкрепили.\nГеорги Коритаров: Да?\nВелизар Енчев: Първата е Хелзинският комитет, а втората е ОМО „Илинден” – нелегална сепаратистка, антибългарска организация. Не ви ли смущава тази подкрепа на ОМО „Илинден”?\nГеорги Коритаров: Не ме смущава, защото по темата за ОМО „Илинден”, аз съм канил техни представители в моето студио, разговаряли сме. Имам собствено разбиране за проблема с тази организация, и ако бих бил в позиция да взимам решения и да ги прилагам, мисля, че отношенията към нея биха били много по-различни. Ако искате някой път...\nВелизар Енчев: Какви трябва да бъдат отношенията? Тя е нелегална сепаратистка организация, която пледира, че българите в Македония, във Вардарска Македония и най-вече в Пиринска Македония, са македонци, малцинство, а не са етнически българи?\nГеорги Коритаров: Ще ни се усложни много разговорът.\nВелизар Енчев: Темата ще се усложни.\nГеорги Коритаров: Но щом го споменавате, искам да ви върна към една позиция на Александър Лилов, изразена преди 27 - 28 години, след една негова среща с члена на Председателството на СФРЮ Джемал Биедич, след която Александър Лилов беше призовал... позиция, потвърдена, между другото, и след идването на последния външен министър на СФРЮ Будимир Лончар у нас, помните...\nВелизар Енчев: На срещата в Югославското посолство и...\nГеорги Коритаров: ...За правото на самоопределение на населението и от двете страни на границата. Има много...\nВелизар Енчев: Добре, защо се /.../ такива обществено непопулярни позиции в исторически план...\nГеорги Коритаров: Защото мисля. Мисля с главата си.\nВелизар Енчев: Разбира се, мислите с главата си, но конкретно историческият въпрос е ясен. Няма македонска нация, следователно не може да има македонско малцинство. Сърбите измислиха тази македонска нация, за да могат да я отрекат от българския етнос, от българския корен, от българския език, от българската история, да ги отродят. Подкрепата на ОМО „Илинден” знаете ли какво значи? Подкрепата на ОМО „Илинден” е нещо много лошо.\nГеорги Коритаров: Нали и двамата имаме доста по-сложно мислене от елементарното.\nВелизар Енчев: Но вие сте прав. Отиваме много надълбоко и сменяме темата.\nГеорги Коритаров: Само да се върна към това, което исках да кажа. Благодарейки на всички тези, които ме подкрепят, бих искал специално и лично да благодаря на един човек, който може би сега ни гледа.\nВелизар Енчев: Да?\nГеорги Коритаров: Това е д-р Владимир Калайджиев, един много възрастен, може би, вече човек.\nВелизар Енчев: Член на БКП.\nГеорги Коритаров: Член на Централния комитет на БКП, беше изключително голям приятел на моя баща. Д-р Калайджиев е един от най-младите партизани в бригада „Чавдар”. Той ми се обади и ме попита много сериозно: „Сгрешил ли си в нещо?”.\nВелизар Енчев: Кога ви се обади?\nГеорги Коритаров: Днес ми се обади.\nВелизар Енчев: Днес ви се обади...\nГеорги Коритаров: „Сгрешил ли си в нещо?” – аз казах – не. „Честен ли си пред себе си и пред паметта на твоите родители, които ми бяха приятели, и в името на тяхното приятелство ти се обаждам?”. Аз казах – да. „Тогава”, казва той, „Моето момче, ще ти разкажа, че и от най-тежката ситуация, има изход”. И ми разказа за една история от неговите партизански спомени. Аз, така малко се вълнувам, защото разказът беше как са стояли три часа под куршумите на полицията, и той, в един момент, 19 – 20-годишен човек, не е знаел дали ще оживее. И е оживял.\nВелизар Енчев: Да...\nГеорги Коритаров: Искам да му благодаря специално за приятелството към моите покойни родители, и за неговата ремсистка почтеност.\nВелизар Енчев: Той е, мисля, на около 90 години?\nГеорги Коритаров: Да.\nВелизар Енчев: Г-жо Василева, аз предлагам сега да пуснем едно видео към темата „Правец”. Темата „Правец” я актуализираме за вас, уважаеми зрители, да припомня, защото една от новините на Нова телевизия и на критиците на г-н Коритаров е, че г-жа Светла Василева е влязла в студиото на г-н Георги Коритаров, защото по този начин г-н Георги Коритаров иска да отмъсти на генералния директор на „Лукойл”-България, заради това, че не се осъществява предлаганата от него сделка.\nНо, оказва се, че на 4 май 2008 г. в предаването „На чисто”, всички тези факти за „Топлофикация” - Правец вече са изнесени. Искам да ви припомня с един кратък откъс този момент и тази тема. Моля, видео:\nРепортер: (...) в държавна база, но се оказа невъзможна. Охраната на строителния обект ни спря.\n„Цялото место е купено тук и толкова. Спира се повече”.\nРепортер: Е, добре, а човекът, чиято собственост е там, където е гребната база, как ще се стига до базата?\n„Не знам как са уредени тези сметки. Аз не мога да ви отговоря”.\nРепортер: Тук има друг собственик на земя, как минава през този път?\n„Не трябва да има”.\nРепортер: Защо не трябва да има?\n„Трябва да са уредени сметките”.\nРепортер: А вие не трябва да пускате?\nРепортер: След това забраниха да снимаме дори от общинския асфалтиран път. Специално на нас.\n„Не снимайте. Разбра ли?”\nРепортер: Не е забранено да снимаме обекти?\n„Така ми е казано. Специално за вас (...)”\nРепортер: В усилията си да изясним какво се случва в Правец, така да се каже, не останахме сами. Следваше ни черен джип с две яки момчета. И се поизпотиха, защото трябваше да тръгват и да спират, където и екипът ни. В тази правова държава, в която си мислим, че живеем, ние едва ли бихме вземали такава охрана. Така че съпроводът, както се досещате, не беше по наша молба. Няколко дни след опитите да заснемем държавната база на Техническия университет, от "Тера тур сервиз" изпратиха писмо, в което изясняват, че, цитирам: „в момента пътят между строящото се голф игрище и терените около изкуственото езеро е със статут на публична общинска собственост и представлява полски път”. По информация на инвеститорите в разработвания план за уличната регулация се предвижда този път, както и всички останали пътища в рамките на разширението на регулационните граници на град Правец, да останат публична общинска собственост. Достъпът до общинският път в момента се ограничава поради необходимост от спазване на нормите за безопасност във връзка с извършваното строителство, пишат още от "Тера тур сервиз".\n„Не мога да коментирам тези въпроси. Пътищата са публична и частна собственост”.\nРепортер: Именно в докладна записка на кмета обаче до Общинския съвет през 2006 година той е предложил да се приеме решение, с което общински полски пътища, включени в имот за голф игрище, да бъдат обявени за частна общинска собственост. Направихме опит да изясним и чия е собствеността на язовира и терените около него, така наречения сервитут.\nВелизар Енчев: И така, уважаеми зрители, минаваме към темата „Топлофикация Правец”. Ето държа в ръцете си писмото до г-н Юрген Рот, което преди малко г-жа Василева прочете. Г-жо Василева, вие твърдите, че Правец е един от частните градове в България и в този отказ на Нова телевизия, предаването „На чисто” се говори за всичко това. Бихте ли дали предисторията на нещата. Визуализирахме преди малко проблема, но дайте в текстови план как изглеждат нещата. За какво става дума? Слушаме ви.\nСветла Василева: Историята не е от... Историята е отдавна. За частните градове аз написах едно есе, което публикувах в личното си блог пространство на 31 март тази година, в което се опитах да дефинирам това понятие, наблюдавайки какво се случва в Правец. Защото действително за Правец много малко се пише, много малко се говори и много малко се знае какво се случва в този град. А това, което се случва там, е на границата на абсурда, защото държавата отсъства от този град. Действително нещото, на което не повярвах, когато попаднах в този град, е, че законите на държавата свършват до табелата с надпис „Правец”. Но това се оказа вярно, колкото и да звучи невероятно в момента. И досега нито една държавна институция не опроверга това твърдение и това мнение на една жена, която беше дошла при мене и ми го сподели.\nАз ще започна от там, където свършиха кадрите от предаването „На чисто”, с язовира, с идея да кажа за това, което се случва с „Топлофикация” е частен случай на всичко останало, което се случва в този град, а то не е никак малко. Язовирът в момента, и то се казва в този филм, който беше направен и излъчен по Нова телевизия, язовирът е държавна собственост по едно решение на Върховния административен съд. Решението е 6430, то може да се види в интернет. Докато общината е била във владение на този язовир, неговото ниво е било свалено, освободените земи са били актувани като общински и са продадени на "Тера тур сервиз". Това нещо е казано и във филма от Трифон Трифонов, който е директор на Техникума към Техническия университет и който по това време, когато се е извършвала сделката, е бил общински съветник.\nТези факти никой не ги опроверга, от 4 май до момента. Гребната база, която беше показана, на Техническия университет, в момента до нея няма достъп и Техническият университет не може да я използва. Аз предполагам, че има натиск върху ректора на Техническия университет, както и върху директора на техникума, тази база да бъде предадена или продадена на инвеститора на голф игрището, тоест на "Тера тур сервиз", чиято фирма е собственост на Васил Златев, бащата на Валентин Златев. Но може би това ще бъде потвърдено от...\nВелизар Енчев: Бащата Васил Златев, бащата на Валентин Златев, който е шефът на „Лукойл” или собственикът на „Лукойл” България.\nСветла Василева: Точно така.\nВелизар Енчев: Тоест вие твърдите, че в конкретния случай вие сте жертва на фамилията Златеви в Правец?\nСветла Василева: Аз не бих казала жертва и не бих казала само аз, а всичко, което се случва - може би малко по-нататък в изложението...\nВелизар Енчев: Какви са вашите конкретни обвинения към тях, ако можем да ги формулираме изречение по изречение.\nСветла Василева: Аз казвам, че правото на частна собственост, което е конституционно право на всеки един в България, независимо дали е юридическо или физическо лице, е погазено тотално в този град!\nВелизар Енчев: Конкретен случай?\nСветла Василева: Конкретен случай ще ви кажа. В центъра на голф игрището, на новостроящото се голф игрище, има парцел от два декара.\nВелизар Енчев: Може ли да покажем този парцел, ние имаме снимки, ние имаме фотографи, подготвили са се нашите редактори. Г-н Точев, моля да покажете серия от снимки, които показват този парцел и как се посяга, както твърдите вие, на вашето имущество, на вашите тръби.\nСветла Василева: Да, това е за „Топлофикация Правец” обаче, аз исках нещо друго да кажа.\nВелизар Енчев: Да, кажете, да?\nСветла Василева: В центъра на голф игрището има парцел от два декара, който е частна собственост на един човек, Христо се казва. Той не желае да го продава, не иска да го продава. Той иска да засади там орехи и да го обработва.\nВелизар Енчев: Негово право.\nСветла Василева: Негово право. Той няма достъп до парцела си в момента. Има прокурорска преписка и той се жалва многократно в прокуратурата, че такъв достъп му е отказван и че върху този парцел неправомерно се разпорежда инвеститорът на голф игрището.\nВелизар Енчев: А голф игрището е собственост на семейство Златеви.\nСветла Василева: Точно така. Аз имам пред себе си жалбата на този човек и ще ми позволите да цитирам три реда от нея.\nВелизар Енчев: Накратко обаче, за да запазим и динамиката на предаването.\nСветла Василева: Разбира се. Той казва така: „Тъй като аз съм обикновен човек, каквато и истина да кажа, един прокурор няма да ми повярва, тъй както вярва на Васил Златков, каквато и лъжа да каже той...”.\nВелизар Енчев: А дайте ми казуса с тръбите на „Топлофикация Правец”.\nСветла Василева: Да, ще дам и този казус, разбира се. Тъй като газопроводът на „Топлофикация Правец” съществува от 1990 година и няма как да се казва, че никой не знаел, че съществува, тъй като той беше репериран, тоест обозначен. Има и части от инфраструктурата, която е надземна. Топлофикационното дружество има сервитутни права. Тоест, каквото и строителство да се извършва в тази отсечка над газопровода, то трябваше да бъде съгласувано с нас.\nВелизар Енчев: А тук виждам прекъснати тръби.\nСветла Василева: Да. Подобно съгласуване нямаше. И в началото на юни този газопровод беше прекъснат.\nВелизар Енчев: Прекъснат от?\nСветла Василева: Прекъснат от, предполагам хора, служители или наети лица от инвеститора на голф игрището и от фирмата, която има право да го разпределя за райони „Правец газ”, в което участие има и община Правец.\nВелизар Енчев: Тоест вие твърдите, че по отношение на фирмата, която представлявате, се упражнява натиск, много сериозен натиск и от общината, и от частни интереси в лицето на г-н Златев-баща.\nСветла Василева: Да, точно така.\nВелизар Енчев: Сега ще бъде интересно да чуем мнението и на другата страна. Надявам се, че след малко ще имаме телефонна връзка с Любомир Цеков, адвокат Цеков, който е юридически съветник на община Правец. Да, г-н Коритаров?\nГеорги Коритаров: Имаме ли връзка с него?\nВелизар Енчев: С г-н Цеков имаме ли връзка?\nГеорги Коритаров: ... или мога да се насоча към този текст, който е пред мен?\nВелизар Енчев: Да, нямаме още връзка. Докато получим връзката, г-н Коритаров, преди малко ви предоставих...\nГеорги Коритаров: Хвърлих поглед върху...\nВелизар Енчев: Нека да кажем на нашите зрители за какво става дума. Ние мисля, че сме го снимали. Уважаеми зрители, преди малко получихме утрешния брой на вестник „Труд”, както ви казах в началото на предаването, г-н Кеворкян в своята редовна рубрика за телевизията в България и за телевизионните водещи е публикувал цяла вестникарска страница под заглавие „Рекет”, в която визира г-н Георги Коритаров. Може ли да покажем този вестник? Да, ние го имаме. Г-н Коритаров, в момента вашите колеги бързо са реагирали. Но евентуално можем да коментираме. Обвинението на г-н Кеворкян е към вас, обвинява ви в манипулация, рекетьорство и прочие.\nГеорги Коритаров: Да. Нека да бъдем по-конкретни, защото аз, когато получавам такива текстове срещу себе си, обикновено ги чета подробно.\nВелизар Енчев: Прочетохте ли целия текст сега?\nГеорги Коритаров: Да, прочетох го, прочетох го. Този текст е дори... Да не го квалифицирам, разбира се, ще ви чета. Чета го буквално, защото това е с името на Кеворк Кеворкян: „Хванат за топките, Коритаров не направи две неща, много важни, дори съдбоносни за него. Той реши, както винаги да манипулира. Какво не направи? Не показа и не коментира първи писмото на шефа на „Лукойл” Валентин Златев, който го обвинява в рекет. Вместо това той се направи, че то не съществува”.\nАз вече обясних, че това писмо го видях. Не само, че исках да го прочета в ефир цялото, но за късмет го направиха в компанията, както на г-жа Зурлева, така и на Валя Гиздарска, главния редактор. Направих предложението си писмото да бъде изчетено изцяло.\nВелизар Енчев: И те ви отказаха?\nГеорги Коритаров: Г-жа Зурлева отказа, защото писмото не е било адресирано до мен. По този начин отпада и едно обвинение на г-н Кеворкян към моята колежка и приятелка Лора, в най-добрия и красив смисъл на думата приятелка, защото направихме много неща съвместно. Той казва: „Тя се подаде на емоциите си и не прочете нито официалното съобщение на Нова телевизия, нито писмото на Валентин Златев”. Предполагам, че ако писмото на Валентин Златев е било публикувано само в пресата от неделя, Лора едва ли е разполагала с текста му в понеделник във вида, в който аз го видях.\nВелизар Енчев: А как ще реагирате на забележката на Кеворк Кеворкян, да не кажем нападка, критика да не кажа, защо вие не съдите Валентин Златев, ако той изрича лъжи, клевети и хвърля толкова кал? Въпрос на Кеворкян.\nГеорги Коритаров: Ще ви отговоря и на този въпрос. Ще ви отговоря и на този въпрос.\nВелизар Енчев: Защо не съдите Валентин Златев?\nГеорги Коритаров: Преди това обаче искам да прочета още едно нещо: „До вчера Бойко бе божеството на Коритаров (става дума за Бойко Борисов), той го обслужваше с усърдие, на което биха завидели и най-достъпните репортерки. Днес обаче цитатът „Ако ГЕРБ спечели тези избори, това би било изключително опасно за България, защото зад победата на ГЕРБ ще се легитимират интереси, които не са достатъчно ясни”. И това го казва човек, който така лигавеше Бойко, че онзи след всяко интервю в „Здравей, България” бързаше да си вземе душ”.\nТук искам да кажа две неща. Първо, аз наистина казах на г-н Борисов по телефона, а след това и в предаването при колегата Сашо Диков точно това, което е цитирано, цитатът е взет от предаването. Факт е наистина, че сме били в много близки приятелски отношения, поне от моя страна към Бойко Борисов. Бойко Борисов бе човекът, който когато след като десницата обяви бойкот на моето предаване след оповестяването на съпричастност към службите, отмени свое пътуване и дойде, за да ми даде подкрепа като на журналист. Това е нещо, което аз не съм забравил и няма да забравя.\nФакт е обаче, че както познанството ми с г-н Златев, така и наистина има случаи, при които..., бих искал да разкажа един от тези случаи - били сме в обща компания с г-н Борисов, наистина, многократно, и на следващия ден той трябваше да бъде при мен. Това беше преди две години. Вечерта сме заедно, на следващия ден той трябваше да бъде при мен. Както си седим в мое присъствие той се обади на г-жа Зурлева и й каза – утре съм при Коритаров, той е неуправляем, би ли дошла, за да не стане някоя беля сутринта. И това беше една мила шега, аз се забавлявах. На другата сутрин г-жа Зурлева в 7.00 часа, ако не и по-рано беше в студиото.\nВелизар Енчев: Неуправляем Коритаров?\nГеорги Коритаров: Така. Това е нещо, което просто илюстрира...\nВелизар Енчев: Можем да продължим след малко тази тема за публикацията на Кеворкян, тъй като имаме телефонна линия с юридическия съветник на община Правец, наистина предаването е малко накъсано в този момент, но тъй като работим в реално време, а съм сигурен, че на нашите зрители е страшно интересно, тъй като изключителна активност има при гласуването с SMS-и, връщаме се към темата „Топлофикация – Правец”, да чуем другата страна в диалога, полемиката, да кажа, направо войната, това е г-н Любомир Цеков, адвокат Цеков. Добър вечер.\nЛюбомир Цеков: Добър вечер.\nВелизар Енчев: Тук, в студиото, вече един час сме с г-н Георги Коритаров и г-жа Светла Василева, но към вас се обръщам най-вече във връзка с диалога ви с г-жа Василева. Тя изнесе някои факти, за които вие отдавна знаете – обвиненията към община Правец, обвиненията към кмета, обвиненията към семейство Златеви, че пречат на работата на „Топлофикация – Правец”. Вашето становище, вашата гледна точка? Слушаме ви.\nЛюбомир Цеков: Значи, г-н Енчев, аз не зная, коя е г-жа Василева?\nВелизар Енчев: Председател на Съвета на директорите на „Топлофикация – Правец”, или по-добре да ви отговори тя.\nЛюбомир Цеков: Ами, попитайте я, да, каква е?\nВелизар Енчев: Г-жо Василева, как да отговорим на този въпрос?\nЛюбомир Цеков: Да се представи просто.\nВелизар Енчев: Г-жо Василева, можете да отговорите, да.\nСветла Василева: Аз съм тук в качеството си на председател на Съвета на директорите на „Топлофикация – Правец”.\nЛюбомир Цеков: Значи, вижте, г-н Василев, нека да говорим с фактите. Изпълнителен директор на „Топлофикация – Правец”, т.е. лице, което представлява това дружество, е Валентин Велчев. Не знам г-жа Василева в качеството си на каква прави изявления от името на търговското дружество.\nВелизар Енчев: Ами, тя твърди, че е председател. Така ли, г-жо Василева?\nЛюбомир Цеков: Аз ви казвам, значи, попитайте я - познава ли тя изпълнителния директор Валентин Василев, който представлява дружеството?\nВелизар Енчев: Да, кажете, г-жо Василева, имате думата.\nСветла Василева: Да, разбира се, аз имам пълномощно, с което съм оторизирана да представлявам дружеството пред държавни институции и с международни институции.\nЛюбомир Цеков: А бихте ли го представили това пълномощно на господина, който...\nСветла Василева: Не знаех, че ще бъде необходимо, но то е представяно в съда, когато е било поискано, във връзка с наши жалби до прокуратурата и във връзка със съдебни дела, когато сме искали достъп до обществена информация и такава ни е била отказвана. Такова пълномощно има и то съществува в преписки.\nЛюбомир Цеков: Вижте, госпожо, аз не ви познавам. Това, което обаче зная и което е безспорно, е, че човекът, който представлява „Топлофикация”, е Валентин Василев, а не сте вие. Така че аз не зная вие от каква позиция правите изявления от името на топлофикационното дружество в Правец.\nВелизар Енчев: Добре, г-н Цеков, тя даде своята гледна точка за своя юридически...\nЛюбомир Цеков: Значи, това е категорично невярно, казвам ви го откровено! А що се касае до общината, такъв казус „Топлофикация – Правец” не съществува.\nВелизар Енчев: Обаче г-н Коритаров иска да ви попита нещо, или греша, г-н Коритаров.\nЛюбомир Цеков: Да, нека да ме попита.\nГеорги Коритаров: Не, аз исках да попитам г-жа Василева - всъщност какво излиза сега – че вие се представяте като председател на това дружество с пълномощно ли?\nСветла Василева: Аз съм председател на Съвета на директорите.\nГеорги Коритаров: На Съвета?\nСветла Василева: Да, и това е записано и в последното решение на...\nГеорги Коритаров: А откъде излиза г-н Василев, Валентин Василев ли, как се казва?\nСветла Василева: Той е изпълнителен директор на дружеството.\nГеорги Коритаров: Изпълнителен директор.\nЛюбомир Цеков: Ами, това е човекът, който представлява дружеството. Г-жа Василева няма никакво отношение с това дружество. Аз се чудя защо изобщо й давате трибуна и в качеството си на каква тази госпожа ангажира волята на един търговец?\nВелизар Енчев: Сега, аз ви обясних защо, тя ви обясни защо. Продължаваме ли разговора, да чуем позицията на община Правец. Да чуем позицията на община Правец. Да, слушаме ви, адвокат Цеков.\nЛюбомир Цеков: Значи, вижте, за община Правец няма нито скандал, нито случай, такъв, казус с топлофикационното дружество. Разберете, всичко е абсолютно в рамките на закона. Това е едно търговско дружество, както всички останали търговски дружества, работи на свободен пазар, но трябва да работи в рамките на закона, както всички останали дружества. Нямаме никакъв проблем. Аз не зная защо тя твърди, че „Топлофикация” е дискриминирана от страна на общината. Това не е вярно. Това е лишено от елементарна стопанска логика. Ние имаме интерес на територията на общината да има такива дружества, които да плащат данъци в рамките на общината. Просто нейните твърдения... Аз затова я попитах има ли въобще, и от каква позиция ангажира волята на дружеството, защото нейните твърдения са нелогични. Те не могат да бъдат твърдения и позиция на нормален човек, още повече - човек, който управлява един търговец, който трябва да печели в една такава конкурентна пазарна среда.\nВелизар Енчев: Г-жо Василева, имате ли възражения по това, което каза адвокат Цеков?\nСветла Василева: Значи, елементарно е всеки един юрист да направи в момента справка в Софийски окръжен съд и да види какъв е статутът ми, защото той там е оказан и не е променян.\nВелизар Енчев: Добре, да минем от статута към проблемите.\nСветла Василева: Разбира се.\nВелизар Енчев: Статутът може да го коментираме...\nСветла Василева:Не мога да кажа, че... Разбира се. Свободен пазар за Правец, такова нещо не съществува, тъй като многократно сме искали процедури по обществени поръчки. Такива не са били провеждани. Ако са били провеждани, за тях сме научавали от преписки в прокуратурата и от трети лица, тъй като ние не сме били канени, отказван ни е достъп до обществена информация. Такава сме искали, защото общината оперира и се разпорежда с публични средства. Тази информация също би следвало да бъде публична. А в интерес на истината до тези поръчки е допускана само фирмата „Правец газ”, в която община Правец има дялово участие, т.е. те са свързани лица.\nВелизар Енчев: „Правец газ” чия собственост е?\nСветла Василева: На общината или на фирма „Топлик”.\nЛюбомир Цеков: Значи, г-н Енчев...\nВелизар Енчев: Да, слушаме ви, да.\nЛюбомир Цеков: Тази жена откровено лъже. И сега ще ви убедя в това, което казвам аз. Разберете, „Топлофикация – Правец” няма никакво друго право освен да произвежда топлинна енергия. Това е предметът на всяко топлофикационно дружество. Аз съм сигурен, че не се налага да убеждавам който и да е от вашите зрители в това. Докато разпределението на газ става в рамките на лицензионен режим, „Топлофикация – Правец” като търговско дружество никога, по никакъв повод не е разполагало с лицензи за разпределение, за обществено разпределение на газ. Разберете го. Разберете, че тази жена, казвам ви, тя е далеч от проблемите на енергетиката, тя е далеч от проблемите на собственото си дружество, ако тя наистина продължава да твърди, че е лицето, което представлява това търговско дружество.\nВелизар Енчев: Добре, а как ще коментирате този откъс от книгата на Юрген Рот, за който г-жа Василева твърди, че тя го е дала и никой не опровергава това, в който твърди, че Правец е един от частните градове в България на фамилията Златеви? Разбира се, вие не сте адвокат на Златеви, адвокат на общината сте, но тъй като общината има дялово участие в тези фирми, имате ли мнение, имате ли коментар и желаете ли да го изразите?\nЛюбомир Цеков: Значи, вижте сега, общината има участие в „Правец газ 1”, в която семейство Златеви нямат никакво участие. Не знам дали сте наясно по този въпрос. Не знам защо въобще намесвате в случая имената на семейство Златеви. Какъв е поводът? Кажете ми, не ви разбирам.\nВелизар Енчев: Всъщност да ви кажа поводът за този разговор какъв е. Поводът за този разговор, който едва ли би се състоял тази вечер, е уволнението на журналиста г-н Георги Коритаров от Нова телевизия, тъй като едно от обвиненията към него, поне до петъчния и съботния ден, беше, че той е поканил в студиото на Нова телевизия г-жа Светла Василева, за да си отмъсти. Това е една от версиите на „Лукойл” - България, на техни представители в лицето на г-жа Дамянова, за да си отмъсти на генералния директор на „Лукойл” - България, тъй като му отказал една сделка за земя. Т.е. беше намесен Правец, беше намесена „Топлофикация – Правец” именно заради този скандал. Така да се каже, това е вторичен скандал, с който ние в момента се занимаваме, за което, разбира се, дълбоко съжалявам, но факт.\nЛюбомир Цеков: Първо ще ви кажа, че току-що научавам, че г-н Коритаров е уволнен или освободен, наистина, казвам ви го съвсем откровено. Едва ли това е поводът. Поне аз дълбоко се съмнявам, че „Топлофикация –Правец” може да бъде...\nВелизар Енчев: Очевидно не сте чели вестници в последните дни.\nЛюбомир Цеков: ... може да стане проблем за един уважаван от мен журналист. Така, искам да сте наясно категорично – семейство Златеви нямат участие нито в „Топлофикация – Правец”, нито в „Правец газ 1”. Нямат никакво отношение между тези две търговски дружества.\nПак ви обяснявам – единственият лицензиант, който има право да извършва в рамките на закона доставка на газ, е „Правец газ 1”. Това „Топлофикация – Правец” не може да го прави. За мен тази жена, ако наистина тя е подала материал до, не знам, някъде ми казахте, до някакъв автор, задграничен, е извършила просто едно престъпление. Тя клевети общината, без да има защо, без да познава проблемите на собствения си бизнес.\nВелизар Енчев: Не, точното изречение в книгата на Юрген Рот, чийто автор е тя - тя казва, че „бизнесмен, който не спада към кръга на властимащите в Правец, няма никакъв шанс да спечели даден проект, независимо колко добри са неговите идеи”; „Правец, според някои, е една от тези призрачни общини. Тук под думата на местни бизнесмени, които са подложени на масивен натиск, всъщност командва един-единствен човек – г-н Валентин Златев”. Това е точният цитат от книгата на Юрген Рот, поради която причина засягаме и темата „Топлофикация – Правец” и община Правец.\nГеорги Коритаров: Сега, обаче аз искам да се върна на текста на Кеворк Кеворкян.\nВелизар Енчев: Да завършим само с г-н адвокат Цеков.\nВелизар Енчев: Имате ли да кажете още нещо, г-н Цеков? Слушаме ви.\nЛюбомир Цеков: Ами, това, което се твърди в тази книга, е категорично невярно. Пак ви казвам, да, бизнесът на „Лукойл” е в съвсем друга сфера, той е изключително сериозен и няма никакво отношение към проблемите на община Правец, респективно към търговците, които оперират на територията на общината. Разберете го. Ние имаме интерес. Колкото повече търговски дружества има на територията, толкова по-добре, защото те са част от данъкоплатците, които формират общинския бюджет.\nВелизар Енчев: Благодаря. Желаете ли да чуете репликата на г-жа Василева?\nЛюбомир Цеков: Да, с удоволствие.\nВелизар Енчев: Да, заповядайте.\nСветла Василева: Аз мисля, че адвокат Цеков много добре прилага думите и методите на Гьобелс, който беше казал: „Истината, винаги истината, но никога цялата истина”, и може би той тук пропуска нещо да спомене – че във всяка обществена сграда на град Правец има и абонатна станция, и газов котел и това е един перфектен случай за избягване от енергиен монопол. Община Правец замени един монопол с друг и вместо да получи една по-добра конкурентна оферта и от газовото дружество, и от топлофикационното, т.е. да ги допусне и двете до публични процедури, общината предпочете да допусне само газовото дружество. За това става въпрос.\nЛюбомир Цеков: Г-жо Василева, разберете, че говорите откровени лъжи. Вие давате ли си сметка, че вие имате право да произвеждате и да пренасяте единствено и само топлоенергия. Нямате право да пренасяте газ, разберете го. И това е така... Не, аз ще ви провокирам да отговорите на този въпрос – за колко закупихте вие „Топлофикация”, и газ или мазут имаше? И на каква стойност беше мазутът, когато вие закупихте „Топлофикация”? Защо? Ако направим справка в „Държавен вестник”, ще видим, че „Топлофикация” излиза три пъти на приватизационния пазар, за да ви бъде подарена за 200 хил. лева, при наличност от мазут, вътре в складовете ви, за 350 хиляди.\nЧе не е ли смешно това?! Българският народ има една приказка – „На харизан кон зъбите не се гледат”. Но, разберете, вие не закупихте кон, вие закупихте предприятие и първото, което трябваше да гледате, не какво има в складовете му, за да продадете, а има ли то пазар и при какви условия този пазар може да бъде разработен и има ли бъдеще, защото вие виждате, че това се случва дори на „Топлофикация – София”. Така че недейте да твърдите глупости в ефира. Просто аз се чудя как ви дават хората пространство и да говорите откровени лъжи.\nСветла Василева: Може ли и аз да кажа две думи? Аз все пак ще спомена нещо, за което имам документи. Истината е, че Община Правец от 1999 г. прави непрекъснати опити за придобиване на това дружество безвъзмездно от държавата. Истината е, че Община Правец проваля първия успешен търг за това дружество, който е на стойност 670 хил. лева и след като го проваля, веднага след това отново иска това дружество безвъзмездно от държавата. Но държавата не е съгласна да го продаде безвъзмездно. И аз си мисля, че е крайно време на хората, които са провалили този търг, да им се потърси отговорност.\nВелизар Енчев: Имам едно предложение, обаче, към двамата – към вас, г-н Цеков, адвокат Цеков, и към вас, г-жо Василева, какво ще кажете аз, в днешния ден, когато разговарях с вашите представители, PR агенцията, какво ще кажете в следващите дни в това или в някое друго студио на нашата телевизия да седнете двете страни – г-жа Светла Василева и вие, ваши представители, г-н Цеков, може би, защо не и самият кмет или заместник-кмет на Правец, и този проблем да се разисква компетентно, експертно, с необходимото време, видеоматериали и снимки.\nЛюбомир Цеков: Г-н Енчев, в началото на тази година г-жа Василева, пак в незнайно какво нейно качество, беше свикала цяла пресконференция с над 25 журналисти от различни медии. Това се случи в залата на БТА, можете да го проверите, с абсолютно неверни твърдения, че някой им бил прерязал тръбата, че някой искал да унищожи това дружество...\nСветла Василева: Г-н Цеков, лъжете. Лъжете! На 20 април аз казах, че тя ще бъде прерязана, и тя беше прерязана юни месец.\nЛюбомир Цеков: Ама не е вярно това бе, г-жа Василева!\nСветла Василева: Това е вярно и е констатирано!\nЛюбомир Цеков: Г-жа Василева, ще ви попитам нещо. Имате ли действащ договор с „Булгаргаз” и редовен платец ли сте? Плащате ли? В „Булгаргаз” платили ли сте си сметките? Отговорете с „да” или с „не”.\nСветла Василева: Имаме действащ договор с „Булгаргаз”. Имаме заявки до края на тази година за „Булгаргаз”. Имаме в момента задължение към „Булгаргаз”, което обаче е по-малко от задължението, което Община Правец има към дружеството и за което дружеството има изпълнителни листове.\nЛюбомир Цеков: Не е вярно това. Лъжете отново откровено. /.../\nСветла Василева: Казвам, че имаме задължение, което е по-малко от задължението на общината към нас, за което имаме изпълнителни листове, които се укриват /.../.\nВелизар Енчев: Да, момент. Разговаряте с г-н Цеков, да.\nЛюбомир Цеков: /.../ в момента нямате доставка на газ. Втори въпрос ще ви задам – колко абоната има в момента „Топлофикация – Правец”? Кажете го! Колко абоната има?\nВелизар Енчев: Да, г-н Цеков, имам вече съвсем сериозно предложение, да свършим този разговор, тъй като времето ни изтича. Официална покана ви отправям на вас, ваши представители и вие, г-жо Василева, или ваши представители на „Топлофикация – Правец”, когато решите, обадете ни се,ще договорим, и на нашите зрители ще бъде интересно, тъй като това не е само проблем на Правец, а това е един общественозначим проблем – с ролята на общините, с тяхната власт, ролята на държавата и ролята, разбира се, и интересите на частните фирми. Приемате ли нашето предложение и ще обсъдим в следващите дни, адвокат Цеков?\nЛюбомир Цеков: Г-н Енчев, нека само да ви отговори колко абоната има в момента?\nВелизар Енчев: Да, г-жо Василева, отговорете и да завършим тази тема.\nСветла Василева: Ние в момента не работим, тъй като е прекъснат газопроводът ни и нямаме достъп до първичен енергоресурс, т.е. ние не произвеждаме нито електроенергия, нито топлоенергия.\nГеорги Коритаров: Т.е. нямате абонати ли?\nСветла Василева: Т.е. ние имаме абонати, на които не може да удовлетворим искането да им доставим енергия.\nГеорги Коритаров: А колко са?\nСветла Василева: Значи, това са три административни сгради.\nВелизар Енчев: Г-н Цеков, доволен ли сте от отговора и продължаваме ли в следващо предаване?\nЛюбомир Цеков: Не, категорично лъже. Те нямат никакви абонати и просто е абсолютно безсмислено да си губите времето – както вие, така и ние.\nВелизар Енчев: Добре. Благодаря за вашето включване. Благодаря за вашето включване и за вашето желание да разговаряте тази вечер. Продължаваме по друг отговор. Преди малко получихме, както знаете, утрешния брой на в. „Труд”, в който г-н Кеворкян на цяла страница пише по темата „Георги Коритаров”. Г-н Коритаров, имате думата, да. Връщаме се отново към темата и към нашите зрители.\nВелизар Енчев, Георги Коритаров, Светла Василева в ТВ СКАТ - част първа\nГеорги Коритаров, журналист; Светла Василева, председател на съвета на директорите на „Топлофикация - Правец” в предаването „Дискусионно студио” на ТВ СКАТ, 24 ноември 2008 г. Водещ - Велизар...\n25 Ноември 2008 | 07:24 | ТВ СКАТ\n„Независимая газета“: Авария в химическо предприятие може да стане повод за войн...\n17 Януари 2022 | 15:55\nUSD/JPY 114.84 114.88


Пастет от орехови ядки и копър | Рецепта от Веселият Готвач\nПастет от орехови ядки и копърРейтинг: Сложност: Любима на 3 готвача Снимката е добавена от AnnaJames\n1 ч.ч. орехови ядки1 ч.л. с връх сушен копър2 с.л. зехтин3-4 с.л. вода1/4 ч.л. сол\nНачин на приготвянеОрехите се смилат в кафемелачка (така се отделя повече от мазнината им отколкото когато се чукат в хаванче). Добавят се зехтина, смесва се добре, добавят се солта и копъра. По малко се добавя водата, за да се разреди до степен като за пастет. Пастетът става по вкусен като престои един ден. Много върви намазан върху ръжен хляб. * Аз лично не го слагам в хладилник понеже зехтина става на зрънца; съхранявам го на пода в долапа, (където е по-студено, понеже и на теракота) но трайността му така е не повече от седмица. Понякога, ако направя тройна доза, по слагам в 3 бурканчета, и две стоят в хладилника докато изям третото, след това ги вадя едно по едно.Рецептата е добавена от AnnaJames на 3 Януари 2016 г.Още рецепти за:Салати-пюре ⋅ Орехови разядкиПодобни рецепти


Оформяне на веждите у дома - за какво да внимавате? - Последни Новини от DNES.BG\nПравете го веднъж седмично\n7 апр 2020 23:19, Дарена Найденова\nЗапочна четвъртата седмица от изолацията. Да, знаем, че и вие броите дните до пълното сваляне на извънредните мерки, за да дойде моментът, в който свободно ще се разхождаме и ще се виждаме с приятели и роднини. Е, това няма как да стане преди 13 май и дотогава ще бъдат затворени много от търговските обекти.\nВъпреки че много от салоните за красота са отворени, голяма част от хората все още изпитват страх да ги посетят. Това рефлектира върху външния вид, който е особено важен за дамите. И дори без да ни се налага да излизаме навън, ние все още искаме да изглеждаме добре и поддържани.\nЕдин от най-големите и видни проблеми е оформянето на веждите без професионална помощ. Някои козметици залагат на различни техники за премахване на ненужното окосмяване, включително коламаска, използване на конец, микроблейдинг и други. У дома обаче тези начини са доста трудни за осъществяване, затова е най-добре да се насочите към добрите стари пинсети.\nИма няколко съвета, с които ще направите оформянето на веждите с пинсети много по-лесно.\nСпоред козметици, най-добре е да си направите график, в който всяка седмица да включвате оформяне на веждите. Тъй като в момента голяма част прекарваме у дома, няма как да се оплачем от липса на време. Търсете малките несъвършенства във веждите ви и поетапно ги оправяйте.\nГрижете се за себе си, но не прекалявайте с пинсетите. Според Джоуи Хийли, който е собственик на козметично студио в Ню Йорк, трябва да си определите лимит за оформяне на веждите. „Ако не сте сигурни дали някой косъм трябва да бъде премахнат, оставете го“, казва той пред „Women's Health“.\nОформяйте веждите си след душ\nГримьорката Химена Гарсия казва, че след душ косъмът на веждите омеква и така няма да ви боли по време на процедурата. Ако пък не искате да се къпете преди това, парната баня за лице също помага. Може да си я направите сами като задържите лицето си над купа с гореща вода и покриете главата си с кърпа.\nОще по темата: красота по време на пандемияоформяне на вежди у домакак да оформим веждите сами\nЗастраховане в ерата на коронакризата – уебинарът на Investor.bg на живо\nСитуацията в Хонконг - катализатор за отношенията САЩ - Китай\nАвиационният сектор ще се възстанови към края на годината\nКак се промениха пазаруването и онлайн кредитите заради Ковид-19?\nОт втори опит: КЗК влезе в офиса на петролната и газова асоциация\nПоловината хотели готови да намалят цените на нощувките\nТова е работната седмица на "висшистите" -\nДнеска будуват ,утре флиртуват, вдругиден си пазаруват, после пък празнуват и накрая пак пируват. Седмицата свърши ,месецът привърши и годината завърши, а работата си... не свърши.\nАвтор: Георги Илиев Митев. Потърпевш от милицията, военните ,полицията, медиците и граждани. Трето поколение репресиран. Град София (2014).\nА, как се оформят космите на топките? Питам за един приятелка.\nИ аз имам нужда, че вече са по-дълги от косата ми. Един път минах с машинката за лицето, ама после 1н месец ми намирисваше.\n23:10 Въпреки протестите: Закриват училището в Михнево\n4 Какво иска да чуе той, когато му е трудно\n5 Историята на Ева Перон - първата дама на Аржентина\n3 Протести в Минеаполис след смъртта на чернокож при арест\n4 Красимир Живков и още пет други са задържани след акцията днес


Спасиха българите от огнения ад край Корфу - Любопитно - Стандарт Нюз\nСпасиха българите от огнения ад край Корфу\nЕдин от нашите е със счупено рамо, измъкнали го с хеликоптер\nСтроителният бос Естов пътувал по бизнес, и тираджия от Пещера в капан на ферибота\nС хепиенд приключи адът за българите на горящия ферибот Norman Atlantic. Всички нашенци, попаднали в огнен капан на борда му, са спасени. Единият от тях е със счупено рамо и се намира в италианска болница, научи "Стандарт". Той е бил евакуиран с хеликоптер, а във вторник предстои да му бъде извършена хирургическа интервенция, която обаче няма да е тежка.\nЧетирима от сънародниците ни се намират на борда на десантния кораб амфибия на италианските военноморски сили "Сан Джорджо", съобщи за "Стандарт" посланикът ни в Рим Марин Райков. Очакваше се корабът да пристигне в град Бриндизи. Там трябваше да отиде и консулката ни, която по-рано издирваше българи в болниците в Бари.\nСред спасените са Вергил Доспатлиев, А. Асенов, Стаменка Аргирова, Радка Тодорова, Галин Хайтов и Красимир Естов. В понеделник дипломатите ни в Италия издирваха още един българин, чиято съдба първоначално бе неизвестна. Впоследствие обаче раненият нашенец, който се намираше в болница, разказал, че издирваният ни сънародник е пътувал заедно с него и бил невредим. Известно\nобъркване цареше и около точния брой\nна българите на ферибота, като според едни източници те са 9, а според други - 7. Нашите дипломати работеха по списъка на италианските власти, в който фигурираха седем имена.\nДо късния следобед в понеделник нямаше информация да има българи сред загиналите седем души на горящия ферибот. Спасителната операция продължаваше при изключително тежки климатични условия.\nЗетят на 59-годишния Красимир Естов, който е женен за дъщеря му Велина, разказа пред "Стандарт", че той пътувал на злополучния ферибот по работа до Италия. Не било за първи път да се движи по тази дестинация. "Нямаше да празнува там Нова година.\nИмаше намерение да се върне на 30 декември\nказва зетят на Красимир. Естов се занимава със строителен бизнес. Преди време е имал и магазин за хранителни стоки, както и хлебопекарна и снек-бар, но е спрял тази дейност. Все още обаче семейството на Естов не разполагало с никаква информация нито къде се намира, нито за състоянието му. От МВнР се свързали с фамилията и ги информирали за случващото се.\nНа борда на ферибота с камиона си пътувал от Гърция за Италия и 40-годишният международен шофьор Вергил Доспатлиев от Пещера, съобщиха bTV. В неделя сутринта за първи път той се обадил на жена си и казал, че се намира на горящия плавателен съд. В понеделник към 13.00 часа пък е потвърдил, че е на спасителния кораб "Сан Джорджо". Фирмата, за която работи, ще го чака на пристанището, плавателният съд акостира.\nТагове: Ферибот Кораб Българи Спасени


Кричим Архиви - Горещите новини на Подбалкана\nКметът на Кричим към жителите на Перущица: В българската историческа памет остават смелите българи перущенци\n09.05.2022 09.05.2022 Eli Stoyanova\nКметът на община Кричим Атанас Калчев поздрави кмета на община Перущица Мария Витанова-Вълканова, председателя на Общински съвет Перущица – Екатерина Тошкова и всички жители, и служители на общината по случай честването на 146 години Априлска епопея и Празник на град Перущица. „В българската историческа памет остават смелите българи перущенци – мъже, жени и деца, всичките те герои себеотрекли се в името на великата идея “Свобода или смърт”. Гордейте се, че вече 146 години носите спомените за достойните дела на Вашите предци, за тяхната саможертвата, за патриотизма им – достоен за подражание, възхищение и преклонение!“,…\nГРАДЪТ, Кричим, Община Кричим, РЕГИОНАтанас Калчев, Кричим, Перущица\nСпасители от пожарната показаха на деца от Кричим как се реагира в извънредна ситуация/СНИМКИ/\n27.04.2022 27.04.2022 Eli Stoyanova\nС грейнали от възхита и любопитство очи, възпитаниците на начално училище „Васил Левски“- гр. Кричим наблюдаваха демонстрация на спасителите от „Специализирани оперативни дейности“ на пловдивската пожарна. Служителите на сектора показаха на децата как се реагира в извънредна ситуация и какви умения трябва да притежават спасители и огнеборци, за да могат да окажат помощ. Децата научиха едни от най-важните уроци – при криза и инцидент трябва да запазиш самообладание и да мобилизираш своите познания и умения, за да спасиш човешки живот. Снимки: РДПБЗН-Пловдив\nГРАДЪТ, Кричим, Община Кричим, РЕГИОНдеца, Кричим, пожарникари, спасители\nОбщински съветник е вандалът, поругал гробове в Кричим\n08.04.2022 Eli Stoyanova\nОбщинският съветник от Кричим и бивш футболист на „Марица“ Шенол Шерифов е мъжът, който бе обвинен, че е поругал гробове в мюсюлманските гробища в Кричим. Припомняме, че жителка на града е съобщила в полицията, че в събота фундаментите на гробовете на родителите й били разрушени от 46-годишния мъж с намерение да разшири намиращия се в непосредствена близост гроб на семейството му. Полицията в града се е заела със случая, като Шерифов си е признал за случилото се и е възстановил щетите. Съпругата на общинския съветник е юрист на Общинския съвет…\nГРАДЪТ, Кричим, РЕГИОНКричим, общински съветник, поругани гробове, Шенол Шерифов\nПак пияни и дрогирани водачи заловиха в областта\n25.02.2022 Eli Stoyanova\nДвама нарушители на пътя са заловени от служителите на реда вчера в Кричим. Около 12.20 ч. униформените установили, че 32-годишен е седнал зад волана на лек автомобил „Рено“ под въздействие на алкохол над 1,8 промила. Три часа по-късно, при проверка на лек автомобил „Мазда“, за употреба на наркотици бил тестван 35-годишния водач и апаратът реагирал положително. В рамките на осъществения контрол по безопасност на движението, същия ден и хисарските им колеги засекли дрогиран шофьор – 39-годишен с „Фолксваген“, в село Старосел. По случаите са образувани бързи производства.\nГРАДЪТ, КРИМИ, РЕГИОНКричим, пияни и дрогирани шофьори, Старосел\nВандали вилняха на нова детска площадка в Кричим\n14.02.2022 Eli Stoyanova\nВандали посегнаха на най-новата детска площадка в община Кричим. Съоръжението, предназначено за деца и родители, осъмна със счупена ограда. Това съобщиха от общинската администрация. Освен щетите по оградата, в района са разхвърляни отпадъци. От община Кричим осъдиха действията на извършителите и призоваха гражданите да пазят общинската инфраструктура, която се изгражда за удобството на жителите на града.\nГРАДЪТ, Кричим, Община Кричим, РЕГИОНвандали, детска площадка, Кричим


Възглавниците Dream on са произведени в България с особена грижа и внимание към детайлите. Използвани са високотехнологични и иновативни материали, с Европейски произход, предлагащи по-голям комфорт и релакс по време на сън. Изборът на подходяща възглавница може да подобри положението на тялото Ви, както и качествoто на съня. Всички възглавници имат калъфи, които се свалят лесно и могат да се перат. Обработени са с антимикробни вещества, които възпрепятстват развитието на микроорганизми и осигуряват усещане за свежест.\nСерията на Dream on Memory използва ядра от мемори пяна чувствителни към температурата, които реагират на телесната топлина, следвайки естествената извивка на главата и врата, предполагащи оптимален комфорт и опора. Така можете да се отпуснете и насладите на по спокоен и пълноценен сън. В зависимост от индивидуалните Ви потребности може да изберете възглавница с традиционна или специална форма. Моделите с традиционна форма осигуряват комфорт и усещане за стабилна опора – подходящи при повечето пози за сън. Възглавниците със специална форма Ви осигуряват опора в предпочитаната от Вас поза. Тегло: 1200 гр.\nРазмер: 32/55/11 см\nвъзглавница мемори пяна 50/70 см\nпродуктов код: 3612701001\nанатомична възглавница Vitalcare\nпродуктов код: 0181113888\nмемори възглавница Cool Comfort\nпродуктов код: 0182701013\nпродуктов код: 3162701014\nпродуктов код: 3162701013\nпродуктов код: 3162701012\nпродуктов код: 3162701011\nпродуктов код: 3162701010\nпродуктов код: 3162701009\nпродуктов код: 3162701008\nпродуктов код: 3162701007\nпродуктов код: 3162701006\nпродуктов код: 3162701005\nпродуктов код: 181113088


СО'БИО PERFECT SKIN Хидратиращ крем 50мл SO'BIO PERFECT SKIN Perfecting hydrating cream 50ml | AptekaBG.com\n99% натурални съставки! Хидратирана, освежена, сияйна кожа!\nСвойства: So'Bio PERFECT SKIN Хидратиращ крем с 99% натурални съставки за съвършена кожа!\nРаботещ на 3 нива: пори - текстура - тен, So'Bio PERFECT SKIN Хидратиращ крем подобрява вида на кожата веднага след нанасяне. Обогатен с пудра от софт-перли, той изсветлява тена и изравнява кожата, премахва зачервяванията и матира лъщящите участъци. Богатата текстура не тежка, попива нежно и хидратира и омекотява, правейки кожата все по-съвършена ден след ден.\nБио екстракт от Лотос\nБио екстракт от Хамамелис\nПудра от софт-перли\nНачин на употреба: Нанесете на почистена и подсушена кожа на лицето и шията и разнесете равномерно с леки масажиращи движения. Насладете се на съвършената си кожа!\nСерията Perfect skin на So’Bio étic® предлага решения за жените, търсещи съвършенство и безупречна красота. В основата на линията е Лотосът* – цвете, добре познато с упокояващите си, хидратиращи и защитни свойства в борбата със свободните радикали. Комбинацията с натурален екстракт от Хамамелис и Цинк свива порите, успокоява, изглажда релефа и изравнява тена, правейки кожата сияйна и красива. Както и останалите продукти на So’Bio étic®, продуктите от серията Perfect skin не съдържат силикони и минерални масла. Обогатени са със 100% етерични масла, заместващи синтетичните аромати.\nВ забързаното ежедневие и стрес един от най-добрите приятели на красивата и здрава кожа са продуктите, доближаващи се максимално до природата - Perfect skin е перфектното решение!\n*Цветовете на Лотос, използвани в производството на So’Bio étic®, са специално селектирани от биологично производство в Лаос. Отглеждани и събирани по традиционни методи, цветчетата запазват всички свои чудодейни свойства. Подпомага се и местното население, осугурявайки работа и начин на пребиваване в тези райони, хората остават в родните си места.\nPOUR UNE PEAU PARFAITE (Perfect skin) / Съвършенство и безупречна красота за жени\nРевю за продукта: СО'БИО PERFECT SKIN Хидратиращ крем 50мл | SO'BIO PERFECT SKIN Perfecting hydrating cream 50ml\nСО'БИО PERFECT SKIN Почистваща пяна 150мл | SO'BIO PERFECT SKIN Clarifying cleansing foam 150ml


Трансплантиране на органи от животно на човек - възможностите ? • Здравен Портал - zdravenportal.com най-функционалният и посещаван сайт за здравеопазване в България\nНовини / Трансплантиране на органи от животно на човек - възможностите ?\nТрансплантиране на органи от животно на човек - възможностите ?\nСъздаването на човешки органи в лабораторни условия все още се счита като постижение, повече в сферата на научната фантастика, отколкото на научните факти. Истина е, че напредъкът на технологиите рано или късно ще позволи това, но докато стане възможно, ще трябва да разчитаме на по-достъпни средства.\nЗа момента единствен начин да се замени нефункциониращ или увреден човешки орган е чрез трансплантация от донор. Изискванията за съвместимост са много специфични, което е причина да се чака дълго. Основната надежда на учените в тази насока за обозримото бъдеще е намирането на алтернатива.\nЗа момента се разработват методи за ползване на свински органи.\nТази тенденция не е нова. Отдавна се ползва инсулин, секретиран от свински панкреас, за лечение на диабет при хора; за овладяване на ставни проблеми се прилага свински колаген, който структурно е много близък до човешкия. Освен това е редовна практика да се имплантират свински сърдечни клапи на мястото на увредените такива при хора със сърдечни заболявания.\nСпоред учените практиката може да прогресира до етап, в който на хора ще се трансплантират цели органи от свине – бъбреци, черен дроб, панкреас и др. Формата и големината на тези органи при човека и свинята е много сходна и ще позволи това. Пречките обаче за момента идват от другаде и учените работят по отстраняването им, което ще помогне за спасяване живота на милиони хора.\nОсновната пречка идва от риска трансплантирането на животински орган при човек да доведе до генетични промени, които да предизвикат непознати за човека вирусни инфекции, да увредят сериозно други органи или да отключат раково заболяване.\nВече са разработени методи, чрез които може да се извършват генетични корекции у свине и те да се отглеждат, без да развиват вирусни инфекции, които може да се пренесат и у хора, след трансплантиране на животински орган. В основата на методите стои изрязване на потенциално опасни гени от свинския геном по технология, известна като CRISPR. За момента това е най-надеждният метод, на който се разчита да премахне пречките пред възможността животински органи да се трансплантират на нуждаещи се хора.\nТой има едно много голямо предимство. Счита се, че чрез генетичните намеси ще може да се постигнат промени в животинските органи, които ще ги направят толкова добре съвместими с човешкия организъм, че ще отпадне рискът от отхвърляне на органа след трансплантация. Така няма да се налага и приемът на имуносупресори, които помагат за приемането на трансплантирания орган, но създават редица странични рискове за здравето.\nРазработващият американски екип посочва, че първите междувидови трансплантации на органи може да са факт до 2-3 години, а това ще помогне за връщането към нормален живот на над 100 хиляди души, чакащи за животоспасяваща трансплантация само в САЩ.\nРазбира се, тук също ще е налице моралният аспект на въпроса, но той ще има много по-малка тежест в сравнение с този, свързан с ползването на човешки ембриони като източник на стволови клетки например. Очевидно моментът, в който човекът ще успее да ползва животински видове като донори на органи за себе си не е далеч. Остава единствено да се отчете доколко безопасно и успешно ще бъде това при масово прилагане.


nikchas - kaldata.com - Форуми\nПостижения на nikchas\nnikchas последва Помощ за една задача по програмиране на c++ 2 декември 2020\nПомощ за една задача по програмиране на c++\nnikchas публикува тема в Програми - Проблеми и Дискусии\nДа се дефинира структура за авточасти. Да се създаде двоичен файл, който съдържа масив от записи със следните данни: Наименование на част Цена Марка на кола Програмата да предлага търсене по марка на кола и извеждане на части и цени Това е задачата, но проблемът е, че не мога да я реша. Ако някой може да ми помогне ще съм много благодарен.\nnikchas отговори в добавена от nikchas тема в Онлайн бизнес, AdSense, Affilate програми\nnikchas публикува тема в Онлайн бизнес, AdSense, Affilate програми\nЗдравейте! От известно време се чудя как мога да си направя собствена марка, да речем за тениски ? Какво е нужно да знам и да направя ? Целта ми е нещо от сорта на print on demand системата само че да се намери солиден спонсор на продукти. Ще съм благодарен ако ми помогнете.


Какво казаха пилоти, родители и механици след Купа Найден Петров | Картинг България\nМиналия уикенд на пистата Пауталия в Кюстендил се състоя първото издание на Купа Найден Петров. Състезанието бе организирано в памет на нашия приятел и колега Найден, дал много за картинг спорта през последните 10 години.\nПри отлична организация и иновативни елементи, 34 картинг пилоти в 5 различни категории и още 7 състезатели от Super Moto се бориха за призовите места. Победители станаха Станислав Атанасов, Слави Минков, Люсиян Савов, Снежана Илиева, Любослав Руйков, Венцислава Ганчева, Давид Боянов и Красен Кънчев.\nСтанислав Атанасов, победител в клас KZ:\n„Уморително състезание и жега. Много хубаво състезание за хубава кауза. това ми беше първо състезание на сухо у нас от 3 години. Нях позагубил форма по отношение на врата. Съжалявам, че не дойдоха още хора да участват. Надявам се до края на годината да направим поне още 1 състезание.“\nПатрицио Бордигони, трети в клас KZ:\n„Доволен съм като за първо състезание. Затрудни ме жегата и ръцете ме боляха. Адаптирам се към новия за мен клас с повече каране.“\nАнгел Минков, баща и механик на Слави Минков, победител в клас No Gear Open:\nПомъчихме се и се преборихме за първото място. Видя се разликата, след като е карал навън и се представи на ниво. Трябва каране и нещата се получават. Тази седмица ще участваме на кръга в Румъния.“\nТоми Хаджийски, баща и механик на Томи Хаджийски, втори в No Gear Open:\n„Класирането е нормално, според възможностите ни. Може би липсата на конкуренция в предните състезания не му се отрази добре. Не можах да разбера от него какво точно не му достигна, но според мен сякаш физически не издържа.“\nЙордан Савов, баща на победителя в Senior Люсиян Савов и организатор на състезанието:\n„Люси се справи добре с помощта на Станислав Каваримов. Състезанието мина добре. Беше добре посетено, като много хора уважиха събитието и респективно Найден. Мисля, че нямахме пропуски в организацията. Всичко вървеше точно по минути като разпределение. Ще се опитаме да стане традиционно състезание всяка година, но организацията е трудна. Бъдещето ще покаже.“\n„Много хубав уикенд за нас. Не очаквахме такива резултати. Подредиха се нещата. На квалификацията бях 3-и, както и в първия манш, но след това във втория минах пред Виктор. След това той постоянно ме натискаше отзад. Благодаря на спонсорите ни и на Юлиян Серафимов-младши, че ми подготви гумите. Благодаря на всички спонсори, които ни помагат да участваме: RSB Trans – Бони Бончев, Костенец RT Владимир Бахчеванов и Борислав Желязков – Езерото.“\nЦветан Илиев, баща и механик на Снежана Илиева, първа в клас Junior:\n„Бяхме по-бързи от всеки друг път в клас Rotax. Но смятам, че можеше да сме много по-напред като положение на пистата. Позравления за първото място, като в случая имахме късмет. Грешка на конкуренцията и ние се възползвахме. Страхотни адмирации за организацията. Откриването и паленето на двигателите беше страхотно.\nПетър Георгиев, баща на Никола Георгиев, втори в Junior:\n„Доволен съм. Има още много каране обаче, за да не изостава от тези пред него. Уморява се и трябва да тренира за сила. Ще участваме и в идния 3-и кръг от шампионата, а ако има средства и в следващото.“\n„Моята работа и тази на Любо дават резултат. Всеки като си свърши както трябва задачите, нещата се получават. И в трите манша Младенов беше близо до него в началото, като явно са били с различна стратегия. В последния манш дадох наставления да натисне, тъй като Христо беше близо до него. Адмирации за него и екипа му, че бяха доста по-близо до нас в това състезание. Благодаря на нашите спонсори Нивел Строй, HTI Bulgaria, Euromarket, Z&M Private co.“\n„Справи се добре. Даже в последното състезание бяхме с близко темпо до това на Любо. Той все пак кара доста в Италия и има повече опит от нас. Имаме напредък по отношение на това да е константно бърз. Говорихме си за това. Започна да възприема по-добре нещата и да ги спазва.“\nДеян Стефановски, баща и механик на Стефан Стефановски, трети в Mini:\n„Доволни сме от 3-ото място с оглед на проблемите с двигателя в първите две състезания. Все пак успяхме да ги решим и постигнахме добри резултати.“\nЮлиян Серафимов-старши от екипа на Венцислава Ганчева, първа в клас Micromax:\n„Много сме доволни от Венцислава, с Юли (младши) много добре се стиковат и работят. Тя го слуша много и резултатът е налице. Чест прави на баща й, че доведе двете деца на Ивайло Димов, които се състезаваха в Mini (Йована Димова) и Micromax (Мартина Димова). Виктор Върбанов (3-и в Senior) кара добре и се бори с Калоян Генов, но килограмите отгоре му попречиха. Двамата направиха интересно състезание. С бащата на Калоян Генов – Георги, сме се състезавали с автомобили и си помагаме, въпреки че сме конкуренти. Патрицио не сме го виждали в такава форма досега, като за първо състезание се справи добре. Доволни сме, че и тримата пилоти от нашия бокс са на подиума.“


По време на пандемията компанията се е възползвала от подкрепата на правителството за запазване на работниците си.\n„С мярката 60-40 във Варна сме запазили 10 000 работни места и са платени 22 млн. лв.\nТова е едно от предприятията, които са запазили хората си, доходите си, и не само това, но имат и нови производства, и нови поточни линии“, изтъкна социалният министър Деница Сачева, която бе заедно с премиера Борисов.\nМинистър-председателят Бойко Борисов посочи, че се търсят начини чрез средствата от еврофондовете в кризата, причинена от COVID-19, да се подпомогнат и големите предприятия, както малките и средните.\nПремиерът напомни и за ползите за бизнеса от новоизграждащата се инфраструктура в страната, дори в условията на пандемия.\nБорисов подчерта, че активно продължава изграждането на АМ „Хемус“.\n„Обещал съм на варненци „Хемус“ и тя се строи на максимални обороти“, добави министър-председателят.\n„Ще минат месеци и ще се окаже, че България най-правилно е управлявала финансите, икономиката и здравните мерки по време на кризата“, отбеляза министър-председателят.\n„Днес пристигнаха още 25 000 ваксини, децата се върнаха в училище, влизаме в новата година с най-ниския дефицит и с най-ниския външен дълг в Европа.\nТака че с повече оптимизъм, ваксиниране и всички заедно - хората, бизнесът и държавата, ще се справим с пандемията“, заяви още министър-председателят.


Пиян пациент блъска и обижда лекари в русенската болница - Последни Новини от DNES.BG\nПиян пациент блъска и обижда лекари в русенската болница\nТой бил във видимо нетрезво състояние, с обгаряния по тялото\n16 мар 2021 17:07, Валерия Белчевска\nПиян пациент нападна лекар в Русенската болница, съобщиха за "24 часа" от ОДМВР.\nИнцидентът станал около 23:10 часа в неделя. Екип от Второ РУ бил изпратен в русенската болница "Канев" след подаден сигнал за агресивно поведение от страна на пациент. При отиване на място екипът бил посрещнат от дежурен лекар, който обяснил на униформените ситуацията.\nМедикът разказал, че 31-годишен мъж от град Мартен трябвало да бъде приет за лечение в хирургичното отделение на болницата. Мъжът бил във видимо нетрезво състояние, с обгаряния по тялото, които получил по-рано през деня.\nПървоначално медиците обработили раните на пациента, след което той дал устно съгласие да бъде приет в хирургично отделението. Когато обаче се стигнало до настаняването му там, пациентът започнал да се държи арогантно спрямо медицинския персонал.\nТой започнал да ги обижда и да отправя всякакви нецензурни реплики, после отказал да бъде приет, като си махнал абоката и на излизане блъснал лекаря.\nСигналът е бил документиран от полицията, докладван е на дежурен прокурор и по него е започнала работа, в хода на образувано досъдебно производство по описа на Второ РУ, за престъпление по чл.325, ал. 1 от НК.\nОще по темата: мъжболницалекарРусеинцидент\nАко по времето на Сталин и Хитлер, някой се беше осмелил да направи подобно нещо или щеше да изчезнае в някой лагер в Сибир или щеше да стане опитно зайче на доктор Менгеле. Защо въобще обществото трябва да търпи подобни индивиди? Същото се отнася и за некадърните лекари!\nНа ви истина преди 1 месец\nКато знам, че всекидневно хора се осакатяват или умират от лекарска некадърност, ми е малко трудно да кажа, че не заслужават бой тея лекари.\nне е бил пиян, а вътрешно дезинфекциран!?\nАбе, от 1 до 3 години в пандиза и другият път ще кротува!\nспирайте помощите на такива бе, аз ли да ви уча!\nОт лилaвитe електоралки на Тиквун Ага е...\nоще една жертва на бялата мафия\nето къде изчезват хора\nМИ ДА МУ ДАДАТ ОЩЕ ЕДНО КИЛО СКОРОСМЪРТНИЦА И ЕДИН БЕЛ ЧАРШАФ.\nЕдинственото логично решение на проблема е и те да го блъскат и обиждат, след което да го изхвърлят на улицата. Да изтрезнее и тогава в болница.\ngeshev, taa e goliam katastrof...;-(((...vie ne ste sposobni dori na edin lubezen culturen usmihnat pozdrav kam bulgarkite i bulgarite na bg narod suveren li?! i zasto ne stoite pravi kato dokladvate? ma kat zema edna tupalka...\nа какво търси пиян пациент в болница ? не знаете ли процедурата , полиция , отрезвително , болница .\n"Дисниленд" в Париж се превръща в място за масова ваксинация срещу Ковид-19\nАниели: Суперлигата не може да съществува без английските клубове


роулплей форум :: Игри и Флууд Share\nПрисъединил/а се : 06.06.2010\nИме: Лионора Джонатан Хедли-Дент\nЗаглавие: Блогове Сря Юли 06, 2011 4:04 pm\nИмате ли си блог (ако имате, дайте линк)? Какво ви е мнението за блоговете? Ако нямате, мислите ли да си направите и т.н.\nЗаглавие: Re: Блогове Сря Юли 06, 2011 4:07 pm\nАз лично имам не един, а цели 2 блога :D Много си ги обичкам и двата и прекарвам прекалено много време в tumblr, страшно зарибяващо е, а и има много качествени блогове. Моите са:\nЗаглавие: Re: Блогове Сря Юли 06, 2011 8:30 pm\nМммм не, нямам такива неща. ;д Не ми и се занимава, а ии нямам особено много идеи какво се прави там. ;д Така че не смятам да си правя в скоро време.. Но като се замисля, бих могла там да си качвам снимките.\nЗаглавие: Re: Блогове\nроулплей форум :: Игри и Флууд


Новини - РЕКОРДЕН БРОЙ УЧАСТНИЦИ В СЪСТЕЗАНИЕТО „НАТУРА 2000” - Българска Фондация Биоразнообразие\nРЕКОРДЕН БРОЙ УЧАСТНИЦИ В СЪСТЕЗАНИЕТО „НАТУРА 2000”\nБългарска Фондация Биоразнообразие (БФБ) в партньорство с Регионален исторически музей – Благоевград, Регионалната инспекция по околна среда и води – Благоевград, Дирекцията на Природен парк „Беласица”, Дирекциите на Национален парк „Пирин” и „Рила” организират състезанието “НАТУРА 2000” между училищата в областта. То се провежда в два кръга – училищен (по места) и финален (в Благоевград). Първият кръг ще бъде в периода 13-17 април.\nСъстезанието се реализира по проект, одобрен от Министерство на образованието и науката и финансиран от Европейския социален фонд, чрез Оперативна програма „Развитие на човешките ресурси”, по схемата „Да направим училището привлекателно за младите хора”.\nОрганизаторите изказват специална благодарност на преподавателите и директорите на училища, ангажирали се с организацията на училищния кръг и с подготовката на участниците! Желаем успех на всички участници!


Жадния поиска прошка от ЦСКА! Бившият треньор на Левски разкри за натиск върху него на "Герена" | 7DniFutbol.bg\nЖадния поиска прошка от ЦСКА! Бившият треньор на Левски разкри за натиск върху него на “Герена”\n7 Dni Futbol14.11.201722000\nТреньорът на Септември – Николай Митов, проговори пред livesport за събитията в Левски и раздялата с клуба, която дойде малко след началото на сезона в Първа лига.\nСпециалистът каза следните неща по темата, свързана с клуба от “Герена”.\n“Идеята ми беше да съставя отбор от най-добрите български играчи. Такава ми беше договорката с Даниел Боримиров. Всичко обаче се обърна на 360 градуса. Резултатите доведоха до натиска върху мен. По принцип винаги има недоволни. Делио Роси в момента изгражда отбор, като иска първо да заздрави защитата”, каза Митов.\n“За определени хора има медиен комфорт, а за други не. Не знам какви са целите в отбора, може би се целят в групите на Лига Европа. Всичко може да стане, може един ден да се върна в Левски. Пожелавам им да станат шампиони, а Септември да се спаси”, добави треньорът.\n“Тези четири победи бяха важни, защото бяха срещу отбори от нашата черга. Сега ще има едно спокойствие във футболистите, което ще им позволи да покажат една по-добра игра. Трябва да изчистим доста неща, все пак сме в процес на изграждане на отбора. Като постигнем това, вече ще можем да мислим за класиране по нагоре и да се надиграме с водещите отбори. Като ме покани Румен Чандъров в Септември се разбрахме да давам шанс на младите футболисти. Това съвпадна с моето виждане, защото младите играчи са бъдещето. Трима играчи от Септември са част от юношите до 19 години, а двама до 21 години. Това може само да ни радва. Сега те трябва да покажат постоянство. В Септември има уникална сигурност и условия за работата. Заплатите се изплащат навреме, понякога и по-рано”, продължи Митов.\n“Много отбори могат да ни завиждат, защото имаме два терена в Герман, в Драгалевци, закрита зала. Ако искаме футболът да върви напред, трябва да имаме условия за базите”.\n:Байду го гледах преди 1-2 години в една школа в Сенегал. След това Румен Чандъров с Лъчо Танев го доведоха в Септември. Интересен футболист, но трябва работа. Асен Чандъров тренира вече наравно с отбора. Не е тайна, че преди контузията той ми беше в полезрението като бях в Левски. Аз използвах момента и успях да привлека Борис Галчев в Септември. Нуждаех се от такъв футболист. Отидох до Добринище и се разбрахме. Имаше оферти от “А” група, но той предпочете да дойде при нас”, каза още Митов..\n“Интрига в първенството има, особено след победата на ЦСКА над Лудогорец. Можеш да победи Лудогорец в един мач, но важна е битката, защото сезонът е дълъг. След мача с ЦСКА, когато победихме с 2:1 бях провокиран и затова го казах така. Не трябваше да отговарям по този начин, нямам право да коментирам. Един треньор трябва да бъде спокоен”, завърши бившият треньор на Септември.\nПредишнаБотев предложи нов договор на титуляр\nСледващаЛоко (София) задържа алжиреца Тайдер


Коронавирусът е 6 пъти по-смъртоносен от грипа - NBOX - Всички новини\nначало COVID-19 Коронавирусът е 6 пъти по-смъртоносен от грипа\nКоронавирусът е 6 пъти по-смъртоносен от грипа\nИзследователите от Медицинския център Beth Israel Deaconess (BIDMC) в Бостън установиха, че вирусът е шест пъти по-смъртоносен в сравнение с грипа, съобщава БГНЕС. Проучването сравнява 1 052 пациенти с грип и 582 пациенти с COVID-19 и установява, че средно повече хора се нуждаят от болнична помощ, ако са заразени с новия коронавирус (582) в сравнение с тези, страдащи от грип (210).\nПриблизително 30 % сред страдащите от COVID-19 се нуждаят от механична вентилация, докато само 8 % от тези с грип се нуждаят от такова лечение. Броят на жертвите сред заразените с новия коронавирус е бил много по-висок, 20 %, в сравнение с 3 % смъртност сред заразените с грип. Освен това пациентите с COVID-19, средно, са по-млади от тези, страдащи от грип и когато се нуждаят от механична вентилация, те обикновено остават на лечение по-дълго – средна продължителност от две седмици в сравнение с три дни, съобщава news-medical.net.\nПочти всички смъртни случаи от COVID-19, 98 %, са пряк или косвен резултат от новия коронавирус, пише д-р Майкъл Донино, един от авторите на статията. Той подчертава, че това означава, че хората умират от COVID-19. Това е от решаващо значение, тъй като в Инернет пространството и по време на протести много хора твърдят, че процентът на смъртност е „изфабрикуван“ и че болниците се насърчават да съобщават неверни данни. Изглежда, че фалшивото разбиране, че COVID-19 всъщност не е причина за смъртта, е възникнало в септемврийския доклад на Центровете за контрол и превенция на заболяванията, в който се посочва, че 6 % от смъртните случаи от COVID-19 посочват COVID-19 като пряка и единствена причина, посочи научният портал Midaat.\nТова е така, защото смъртните актове изброяват веригата от събития, довели до смърт. Пациент с COVID-19, който е починал в автомобилна катастрофа, няма да бъде описан в доклада като починал от новия коронавирус. Въпреки това, човек, който е починал поради грешка при интубиране, се подразбира че е боледувал от COVID-19, тъй като това е причината за лечението. Пряката причина за смъртта, обаче, ще бъде посочена като неправилна интубация. Авторите на изследването също така отбелязват, че без мерките за социално дистанциране и носене на маски смъртността от COVID-19 би била много по-висока от тази, установена от тяхното проучване.\nпредишна статияАлексей Петров: Борисов и Цветанов ме поставиха в условия на гражданска смърт\nСледваща статияТръмп ще пусне собствена социална мрежа


Съветници: Секта се подвизава в пенсионерски клуб в „Здравец Север“ - Вестник Утро\nРусе\t| От: Виктория Иванова | 18 април 2018, 21:28\t| коментара | Брой: 8296\nСекта се подвизава в общинско помещение в Русе, отдадено за пенсионерски клуб. За това алармираха общинските съветници Росица Георгиева, която е шефка на Регионалното управление на образованието, и Иво Пазарджиев. Граждани подали сигнал и потърсили съдействие от тях, тъй като в пенсионерския клуб в бившето кино „Виктор Юго“ в квартал „Здравец Север“ се подвизава молитвен дом. Той е използван от представители на религиозната общност „Трета евангелска петдесятна църква Русе“, а три пъти седмично там се правят служби. Друга нередност, която съветниците открили, е, че в коридора на сградата се извършва търговска дейност чрез машина за топли напитки. След направена проверка от общината помещението за служби е затворено, а това според Пазарджиев се дължи на изтекла информация до религиозната общност, че предстои проверка.\nПроверката ни вчера също показа, че на мястото на бившето кино има две помещения с два отделни входа. И двете обаче бяха затворени, като с надпис беше обозначен единствено пенсионерският клуб.\nАз не знам тук да има секта. Знам, че има пенсионерски клуб, но не съм го посещавала. Тук е и мястото, в което гласуваме на избори. Виждала съм пенсионери, чувам, че пеят, събират се, а лятото ходят на екскурзии, каза Пенка Пейкова, която живее в блока до бившето кино.\nНямам наблюдение тук да има секта. Идват някакви хора, пеят, веселят се, лятото пият и бирички. Има и деца, посочи Николай, който също е един от обитателите на съседния блок.\nРазлично обаче беше мнението на друга възрастна дама, която не пожела да се представи. Тя каза, че не знае подробности, но е чувала и е виждала тук да се събират хора, които членуват в секта. Идват с децата си, а тях ги гледат някакви възпитатели, допълни още жената.\nПо повод сигналите на граждани общинските съветници от ВМРО внесоха питане до кмета Пламен Стоилов какви ответни действия ще бъдат предприети във връзка с констатираното предоставяне на общинското помещение за религиозна и търговска дейност. На сесията днес ще стане ясно кой е наемател на помещението и на какво основание му е предоставен.